קרלוס חימנס

קרלוס חימנס סאנצ'ס (בספרדית: Carlos Jiménez Sánchez; נולד ב-10 בפברואר 1976 במדריד, ספרד) הוא כדורסלן עבר ספרדי ששיחק בעמדת הסמול פורוורד.

קריירה 
חימנס שיחק באסטודיאנטס במשך רוב הקריירה, 12 עונות בהן המועדון עלה לצמרת הכדורסל הספרדי והאירופי. במהלך שנותיו הוביל את קבוצתו לזכייה בגביע הספרדי (1999/00), להופעה בסדרת הגמר של הליגה הספרדית (2003/04), הישגים שנחשבים לבין הטובים ביותר של המועדון עד היום. באירופה המועדון הופיע פעמיים בחצי גמר היול"ב קאפ (2002/03, 2003/04) ופעם אחת בגמר גביע קוראץ' (1998/99). כושר מנהיגותו ואופיו הפכו אותו לסמל ולמנהיג במועדון ממדריד וכן לאחר מכן לקפטן נבחרת ספרד.

בקיץ 2006, לאחר תקופתו הממושכת במדריד, עזב את אסטודיאנטס ועבר לאוניקאחה מאלגה, בה שיחק משך 5 עונות רצופות. בקיץ 2011 שב לאסטודיאנטס כשהוא חותם על חוזה לעונה אחת בשורותיה.

חימנס השתייך לסגל הנבחרת הלאומית של ספרד משנת 1999. במשך שנותיו בנבחרת זכה עם נבחרתו פעם במדליית הארד באליפות אירופה של 2001, שלוש פעמים במדליית הכסף באליפויות אירופה של 1999, של 2003 ושל 2007 ובמדליית הזהב באליפות העולם 2006.

קישורים חיצוניים

כדורסלנים ספרדים
מדריד: ספורטאים
כדורסלני אסטודיאנטס מדריד
כדורסלני אוניקאחה מאלגה
כדורסלני נבחרת ספרד
כדורסלנים באולימפיאדת בייג'ינג (2008)
ספרדים שנולדו ב-1976